**FELHÍVÁS AZ ŐSZI KARI TDK KONFERENCIÁN VALÓ RÉSZVÉTELRE**

Az ELTE Bárczi Gusztáv Gyógypedagógiai Kar, Kari Tudományos Diákköri Tanácsa **2020. november 25-én 15:00 órától** rendezi meg a 35. Országos Tudományos Diákköri Konferenciára kvalifikáló, **online őszi házi konferenciáját**. A kari tudományos diákköri konferencián, majd sikeres szereplés esetén a 35. OTDK-n azok a pályamunkák és szerzőik (amennyiben a pályamunka többszerzős, úgy valamennyi szerző) vehetnek részt, amelyek és akik megfelelnek a 35. Országos Tudományos Diákköri Konferencia központi felhívásában foglalt feltételeknek.

**A kari nevezéshez szükséges adatlapot**

**2020. október 12.,** hétfő 12:00-i határidővel,

míg **a TDK pályamunkákat 2020. november 2., hétfő 12:00-i határidővel** várjuk elektronikus formában az alábbi címekre:

berencsi.andrea@barczi.elte.hu

horvath.zsuzsanna@barczi.elte.hu

Ezen felül egy példányt nyomtatott formában dr. Berencsi Andrea részére (A/39 vagy A/41-es szoba) egyező határidővel kérünk benyújtani.

A 35. OTDK részvételi felhívása az alábbi linken érhető el:

<http://otdk.hu/hu/kozponti-felhivas>

Felhívjuk a hallgatók és témavezetőik figyelmét arra, hogy a 35. OTDK szekció kiírásai alapján a még meg nem védett szakdolgozatok benyújthatók TDK pályamunkaként a szekciófelhívásoknak megfelelő módon.

Tájékoztatunk továbbá minden érdeklődőt, hogy a koronavírus-járványra való tekintettel a 35. OTDK is online kerül megrendezésre. Az online rendezés híre elérhető az OTDT honlapján és az OTDK Facebook oldalán is.

Az OTDK-t érintő további részletek és információk a kari TDK Teams felületén lesznek elérhetőek.

A PÁLYAMUNKÁK TARTALMI ÉS FORMAI KÖVETELMÉNYEI

A pályamunkák formai és tartalmi követelményei, valamint az értékelés szempontjai az OTDK honlapon és a szekció felhívásokban elérhetők:

<http://otdk.hu/hu/palyamunkak-kovetelmenyei>

<http://otdk.hu/hu/szekcio-felhivasok>

Az egyes szekciók követelményei eltérőek lehetnek. Érdemes már az intézményi TDK-ra beadott dolgozatot a megpályázni kívánt szekció kiírása alapján elkészíteni. A pályamunkák formai követelményeiről a hallgatók a szekciók felhívásainak mellékleteiben tudnak tájékozódni. Kérjük, vegyék figyelembe, hogy néhány szekció esetén kvótarendszer került bevezetésre, mely alapján az ELTE nem minden esetben jogosult a pályamunka indítására.

A beérkezett pályaműveket független szakmai testület bírálja. A jelölteknek a házi konferencián 15 perces, bemutatóval kísért előadásban, zsűri bizottság előtt kell az OTDK nevezés jogát megszerezni.

Bővebb információ az Országos Tudományos Diákköri Tanács oldalán ([www.otdt.hu](http://www.otdt.hu)), a fent megadott e-mail címeken szerezhető, a TDK munka iránt érdeklődőket várjuk a kari Tudományos Diákkör Teams felületén is. A Teams felülethez a résztvevőket e-mailes jelentkezés (Berencsi Andrea/Horváth Zsuzsanna felé) után tudjuk hozzáadni.

Sikeres szereplést kíván:

Kari Tudományos Diákköri Tanács

Budapest, 2020. szeptember 16.